Μαλαισιανές γενικές εκλογές 2022

Στις 19 Νοεμβρίου 2022 διεξήχθησαν γενικές εκλογές στη Μαλαισία για την ανάδειξη των 222 βουλευτών του κοινοβουλίου, γνωστού ως Ντεβάν Ρακιάτ. Ήταν οι 15ες γενικές εκλογές από την ανεξαρτησία της Μαλαισίας.

Οι εκλογές δεν είχαν κάποιον ξεκάθαρο νικητή, καθώς κανένα κόμμα δεν κατάφερε να συγκεντρώσει την αυτοδυναμία. Παρόλα αυτά, ο αντιπολιτευόμενος κεντροαριστερός συνασπισμός Πακατάν Χαραπάν ήρθε πρώτος, με 37% των ψήφων και 82 έδρες, ενώ δεύτερο ήρθε ο δεξιός ισλαμικός συνασπισμός Περικατάν Νασιονάλ (=Εθνική Συμμαχία) με 30% και 73 έδρες. Για πρώτη φορά στην ιστορία της Μαλαισίας το Μπαρισάν Νασιονάλ (=Εθνικό Μέτωπο), που κυβερνούσε τη Μαλαισία αδιαλείπτως από το 1957 έως το 2018, ήρθε τρίτο, συγκεντρώνοντας το 22% και μόλις 30 έδρες.

Σε αυτές τις εκλογές, το εκλογικό σώμα απασχόλησε κυρίως η οικονομία, το αυξανόμενο κόστος διαβίωσης και η πολιτική αστάθεια. Το θέμα της κλιματικής αλλαγής, παρόλο που ήταν επίκαιρο λόγω των μεγάλων πλημμυρών που αντιμετώπισε η Μαλαισία τα τελευταία χρόνια, δεν έπαιξε σημαντικό ρόλο. Αντίστοιχα, το θέμα της διαφθοράς δεν προκάλεσε το ενδιαφέρον των πολιτών, σε αντίθεση με τις προηγούμενες εκλογές, που ήταν καθοριστικής σημασίας. Το ποσοστό συμμετοχής ήταν 74%, σχετικά χαμηλό για τα δεδομένα της Μαλαισίας. Γενικότερα παρατηρήθηκε μία σχετική πολιτική απάθεια του εκλογικού σώματος. Για πρώτη φορά ψήφιζαν οι ηλικίες 18-21 ετών, μετά τη μείωση του ορίου δικαιώματος ψήφου.

Μετά την ανακοίνωση των αποτελεσμάτων, ο Βασιλιάς της Μαλαισίας έδωσε εντολή σχηματισμού κυβέρνησης στον Ανουάρ Ιμπραήμ, τον αρχηγό της συμμαχίας Πακατάν Χαραπάν, η οποία συγκέντρωσε το μεγαλύτερο ποσοστό.

 Αποτελέσματα 
+Αποτελέσματα των βουλευτικών εκλογών της Μαλαισίας του 2022Εκλογική ΕπιτροπήΑρχείο:Dewan Rakyat 2022 election results.svg  Κόμματα Ψήφοι % +/- Έδρες +/- Pakatan Harapan (PH)  37,95   82   Ενωμένη Δημοκρατική Συμμαχία Μαλαισίας (MUDA)   Νέο 1  Perikatan Nasional (PN)  30,04   74   Barisan Nasional (BN)  22,24   30  Συμμαχία Κομμάτων του Σαραουάκ (GPS)  4,26  23  Κόμμα της Κληρονομιάς (WARISAN)  1,93   3  Συμμαχία του Λαού του Σαμπάχ (GRS)  1,25   6  Κίνημα της Πατρίδας (GTA)  0,70 Νέο 0  Ενωμένη Συμμαχία του Λαού του Σαραουάκ (PERKASA)  0,41 Νέο 0  Κόμμα της Σοσιαλδημοκρατικής Αρμονίας (KDM)  0,34 Νέο 1  Κόμμα του Μαλαισιανού Έθνους (PBM)  0,11 Νέο  1  Άλλα κόμματα  0,05 – 0  Ανεξάρτητοι  0,72   2  Έγκυρες ψήφοι  98,98 Λευκά και άκυρα  1,02 Σύνολο  100 – 222  Αποχή  15,87 Εγγεγραμμένοι/Συμμετοχή  74,13

 Σημειώσεις 

 Παραπομπές 

Κατηγορία:Εκλογές στη Μαλαισία
Κατηγορία:Εκλογές του 2022